Document ID: 31994L0053

KOMISSION DIREKTIIVI 94/53/EY,
annettu 15 päivänä marraskuuta 1994,
moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä annetun neuvoston direktiivin 78/316/ETY mukauttamisesta tekniikan kehitykseen annetun direktiivin 93/91/ETY 2 artiklan muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna komission direktiivillä 93/81/ETY(2) ja erityisesti sen 13 artiklan 2 kohdan,
ottaa huomioon moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä 21 päivänä joulukuuta 1977 annetun neuvoston direktiivin 78/316/ETY(3), sellaisena kuin se on viimeksi muutettuna komission direktiivillä 93/91/ETY(4) ja erityisesti sen 4 artiklan,
sekä katsoo, että
ei ole välttämätöntä, että direktiivin 78/316/ETY säännösten mukaisesti jo tyyppihyväksytyt ajoneuvot muutetaan direktiivin 93/91/ETY säännösten mukaisiksi,
tällainen vaatimustenmukaisuus on kuitenkin varmistettava niiden uusien ajoneuvotyyppien osalta, joilta vaaditaan EY-tyyppihyväksyntä 1 päivästä lokakuuta 1995 alkaen hallintalaitteiden, ilmaisimien ja osoittimien kuvatunnusten osalta, ja
tämän direktiivin säännökset ovat direktiivillä 70/156/ETY asetetun tekniikan kehitykseen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Poistetaan direktiivin 93/91/ETY 2 artiklan 2 kohdan kolmas luetelmakohta, poistetaan toisen luetelmakohdan jälkeen sana "ja" sekä korvataan ensimmäisen luetelmakohdan lopussa pilkku sanalla "ja".
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään maaliskuuta 1995 mennessä. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 15 päivänä marraskuuta 1994.

Labels: 7
8
15